Președinția belgiană a Consiliului UE va lucra pentru o aderare deplină a României și a Bulgariei la spațiul Schengen, informează Rador Radio România.
Președinția belgiană a Consiliului Uniunii Europene va continua să lucreze pentru o aderare deplină a României și a Bulgariei la spațiul Schengen, a declarat ieri ministrul de interne belgian Annelies Verlinden, după încheierea primei zile a Consiliului Justiție și Afaceri Interne.
JAI va continua și astăzi
Participanții au avut deja un schimb de opinii cu privire la situația generală a Spațiului Schengen și evaluarea regulamentului FRONTEX privind Poliția de frontieră. Azi, în a doua zi a Consiliului, se va discuta despre componenta Justiție, pe agendă fiind mai multe dosare legislative de interes, precum o dezbatere privind definiția infracțiunii de contrabandă, combaterea traficului de droguri și a criminalității organizate.
România e reprezentată la reuniunea JAI de ministrul de interne, Cătălin Predoiu.